
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL DEZVOLTARE STRATEGII PROGRAME
	
		,,În slujba oamenilor”



Nr. 14233 /20.07.2023



REFERAT ECONOMIC
privind aprobarea listei asociaţiilor și fundaţiilor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2023,
în baza Legii nr. 34/1998, in urma selectiei ulterioare


	Direcția de Asistență Socială a Municipiului Timișoara, în calitate de serviciu public care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații economico-sociale sau medicale deosebite.
           Legislația în baza căreia se acordă subvențiile:
-Legea nr. 34/1998 privind acordarea unor subvenții asociațiilor și fundațiilor române cu personalitate juridică care înființează și administrează unități de asistență socială ;
-Hotarârea Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998, modificată și completată prin Hotarârea Guvernului nr. 942/2005 și prin Hotarârea Guvernului nr.1217/2008. 
-Legea nr.273/2006 privind finanțele publice locale,actualizată;
-OMFP nr.1792/2002 pentru aprobarea Normelor metodologice privind angajarea, lichidarea,ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale;
Prin HCLMT nr. 535 din 31.10.2022 privind reglementarea procedurilor de parcurs în vederea acordării subvențiilor din bugetul local în baza Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, pentru anul 2023  s-a aprobat constituirea Comisiei de evaluare şi selecţionare a asociaţiilor şi fundaţiilor care pot primi subvenţii de la bugetul local, Regulamentul de organizare şi funcţionare al Comisiei, Grila de evaluare şi criterii de evaluare şi selecţionare a asociaţiilor şi fundaţiilor, Liniile prioritare pentru subvenţionarea din bugetul local în anul 2023 a asociaţiilor şi fundaţiilor care furnizează servicii de asistenţă socială, categorii de cheltuieli pentru fiecare tip de serviciu social şi servicii complementare subvenţionate din bugetul local, conform Legii 34/1998. 
Prin HCLMT nr. 283/27.06.2023 s-a aprobat desfășurarea unei noi selecții ulterioare în vederea acordării de subvenții din bugetul local în baza Legii nr. 34/1998 asociațiilor, fundațiilor și cultelor care înființează și administrează unități de asistență socială, pentru anul 2023, cu încadrarea în sumele prevăzute în buget cu această destinație pentru anul 2023. 

În urma evaluării criteriilor prevăzute în normele metodologice, comisia a acordat asociaţiei un punctaj final, stabilind totodată numărul mediu lunar de persoane asistate pentru care se propune acordarea subvenţiei, precum şi suma reprezentând subvenţia care se propune a fi acordata.
Prezentul referat s-a întocmit pentru Aprobarea listei sociaţiilor, fundaţiilor și cultelor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2023, în baza Legii nr. 34/1998 în urma selecției ulterioare  si a sumei de 240000.00lei (douasutepatruzecimiilei) conform ”Listei asociațiilor, fundațiilor și cultelor recunoscute în România, acreditate ca furnizori de servicii sociale , a unităților de asistență socială”, suma urmând a fi aprobată de către consiliu local.
Suma de 240000.00 lei (douasutepatruzecimiilei) este deja alocata in bugetul local Conform HCLMT 51/06.02.2023 la Titlul XI ALTE CHELTUIELI, articolul 59.11  Asociații și fundații, pentru subvenţionarea activității asociaţiilor, fundaţiilor și cultelor recunoscute în România, care înfiinţează şi administrează unităţi de asistenţă socială în Municipiul Timișoara, în conformitate cu prevederile Legii nr. 34/1998.
   	Având în vedere cele menționate mai sus:

                                                               P R O P U N E M :
     	Aprobarea listei asociaţiilor, fundaţiilor și cultelor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2023, în baza Legii nr. 34/1998  si a sumei de 240000.00 lei (douasutepatruzecimiilei) ce va fi aprobată prin hotărâre de consiliu local  pentru subvenţionarea activității asociaţiilor, fundaţiilor și cultelor române cu personalitate juridică, care înfiinţează şi administrează unităţi de asistenţă socială în Municipiul Timișoara, în conformitate cu prevederile Legii nr. 34/1998.
     	In urma unei selectii ulterioare s-a întocmit lista pentru un număr de 1 (una) asociație/fundație care solicită subvenție pentru 1(una) unitate de asistență socială, ce se încadreaza în cele 13(treisprezece) tipuri de servicii sociale din liniile prioritare Anexa 3 din HCLMT nr.535/31.10.2022, în conformitate cu HG 867/2015 privind Nomenclatorul serviciilor sociale și Regulamentul cadru de organizare și funcționare a serviciilor sociale, dupa cum urmează:

	Cod serviciu social conform HG 867/2015
	Categorie de serviciu social/
Asociația, fundația,etc.
	Punctaj obținut în urma aplicării criteriilor de evaluare și selecționare
	Număr beneficiari 
	Suma beneficiar/
lei
	Subvenție lunară 
lei
	Subvenție an/lei
	Total Subvenție an/lei 2023
august-decembrie

	8891 
CZ-V-III
	Centre de zi de recuperare pentru copii cu dizabilitati 
-Asociația Micile Comori
	80
	30
	1600
	48000
	240000
	240000

	
	Total Buget 2023
	
	
	
	
	240000
	240000



H.G. nr. 1153/2001 pentru aprobarea Normelor metodologice de aplicare a prevederilor Legii 34/1998  cu modificările și completările ulterioare, prevede :
·  art. 2 , alin. 3 ”Nivelul mediu lunar al subvenției și tipurile de servicii sociale pentru care se acordă subvenții din bugetul local se stabilesc prin hotărâre a consiliului local ”. 
Subvențiile acordate sunt un sprijin important pentru aceste fundații/ asociații care in condițiile actuale nu mai reușesc să atragă suficiente resurse financiare externe prin care să-și susțină activitatea.
     	Asociațiile, fundațiile și cultele  sunt partenere ale autorității locale în vederea susținerii familiilor și persoanelor aflate în situație de nevoie socială.  

